title: Neuvoston päätös (EU) 2015/2037, annettu 10 päivänä marraskuuta 2015, jäsenvaltioiden valtuuttamisesta ratifioimaan Euroopan unionin edun mukaisesti pakollista työtä koskevan Kansainvälisen työjärjestön vuoden 1930 sopimuksen vuoden 2014 pöytäkirja sosiaalipolitiikkaan liittyvien kysymysten osalta

text:
               14.11.2015

               FI

               Euroopan unionin virallinen lehti

               L 298/23

         NEUVOSTON PÄÄTÖS (EU) 2015/2037,
   annettu 10 päivänä marraskuuta 2015,
   jäsenvaltioiden valtuuttamisesta ratifioimaan Euroopan unionin edun mukaisesti pakollista työtä koskevan Kansainvälisen työjärjestön vuoden 1930 sopimuksen vuoden 2014 pöytäkirja sosiaalipolitiikkaan liittyvien kysymysten osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 153 artiklan 2 kohdan yhdessä sen 153 artiklan 1 kohdan a ja b alakohdan ja 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Unioni kannustaa sellaisten työtä koskevien kansainvälisten yleissopimusten ratifiointiin, jotka Kansainvälinen työjärjestö, jäljempänä ’ILO’, on luokitellut ajan tasalla oleviksi, sillä näin tuetaan unionin pyrkimyksiä edistää ihmisoikeuksia ja ihmisarvoista työtä kaikille sekä hävittää ihmiskauppa sekä unionista että sen ulkopuolelta. Tässä edistämisessä työelämän perusperiaatteiden ja -oikeuksien suojelu on keskeinen näkökohta.

               (2)

               Pakollista työtä koskeva Kansainvälisen työjärjestön vuoden 1930 sopimus, jota vuoden 2014 pöytäkirja täydentää, on ILO:n keskeinen sopimus, joka vaikuttaa työelämän perusnormeja koskeviin sääntöihin.

               (3)

               Kansainvälisen työjärjestön pakollista työtä koskevan vuoden 1930 sopimuksen vuoden 2014 pöytäkirjan, jäljempänä ’pöytäkirja’, säännöistä osa kuuluu Euroopan unionin toiminnasta tehdyn sopimuksen 153 artiklan 2 kohdan mukaisesti unionin toimivaltaan. Erityisesti osa pöytäkirjassa vahvistetuista säännöistä kuuluu jo sosiaalipolitiikkaa koskevan unionin säännöstön piiriin. Näiltä osin erityisesti pöytäkirjan 1 artiklan 1 kohta ja 2 artiklan a ja d alakohta koskevat asioita, joita säädellään neuvoston direktiivillä 91/533/ETY (1), Euroopan parlamentin ja neuvoston direktiivillä 2008/104/EY (2) sekä työterveyttä ja -turvallisuutta koskevilla direktiiveillä, joihin kuuluvat neuvoston direktiivi 89/391/ETY (3), Euroopan parlamentin ja neuvoston direktiivi 2003/88/EY (4), neuvoston direktiivi 94/33/EY (5) ja neuvoston direktiivi 92/85/ETY (6).

               (4)

               ILO:n perussäännön yleissopimusten hyväksymistä ja ratifiointia koskevaa 19 artiklan 4 kohtaa sovelletaan myös pöytäkirjoihin, jotka ovat sitovia kansainvälisiä sopimuksia, jotka on ratifioitava ja liitettävä yleissopimuksiin.

               (5)

               Unioni ei voi ratifioida pöytäkirjaa, koska ainoastaan valtiot voivat olla sen osapuolia.

               (6)

               Jäsenvaltiot, jotka toimivat yhdessä unionin etujen mukaisesti, olisi näin ollen valtuutettava ratifioimaan pöytäkirja unionin toimivaltaan kuuluvilta osilta SEUT 153 artiklan 2 kohdan mukaisesti.

               (7)

               Pöytäkirjan niistä osista, jotka kuuluvat unionille annettuun toimivaltaan muutoin kuin liittyen sosiaalipolitiikkaan, hyväksytään päätös samanaikaisesti tämän päätöksen kanssa,

         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltiot valtuutetaan ratifioimaan pakollista työtä koskevan Kansainvälisen työjärjestön vuoden 1930 sopimuksen vuoden 2014 pöytäkirja unionille SEUT 153 artiklan 2 kohdan nojalla annettuun toimivaltaan kuuluvilta osin.
   2 artikla
   Jäsenvaltioiden olisi toteutettava tarvittavat toimet pöytäkirjan ratifiointikirjojensa tallettamiseksi Kansainvälisen työtoimiston pääjohtajan huostaan mahdollisimman pian ja mielellään ennen 31 päivää joulukuuta 2016.
   3 artikla
   Tämä päätös on osoitettu kaikille jäsenvaltioille.

      Tehty Brysselissä 10 päivänä marraskuuta 2015.

            Neuvoston puolesta

            Puheenjohtaja

         P. GRAMEGNA

      (1)  Neuvoston direktiivi 91/533/ETY, annettu 14 päivänä lokakuuta 1991, työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista (EYVL L 288, 18.10.1991, s. 32).

      (2)  Euroopan parlamentin ja neuvoston direktiivi 2008/104/EY, annettu 19 päivänä marraskuuta 2008, vuokratyöstä (EUVL L 327, 5.12.2008, s. 9).

      (3)  Neuvoston direktiivi 89/391/ETY, annettu 12 päivänä kesäkuuta 1989, toimenpiteistä työntekijöiden turvallisuuden ja terveyden parantamisen edistämiseksi työssä (EYVL L 183, 29.6.1989, s. 1).

      (4)  Euroopan parlamentin ja neuvoston direktiivi 2003/88/EY, annettu 4 päivänä marraskuuta 2003, tietyistä työajan järjestämistä koskevista seikoista (EUVL L 299, 18.11.2003, s. 9).

      (5)  Neuvoston direktiivi 94/33/EY, annettu 22 päivänä kesäkuuta 1994, nuorten työntekijöiden suojelusta (EYVL L 216, 20.8.1994, s. 12).

      (6)  Neuvoston direktiivi 92/85/ETY, annettu 19 päivänä lokakuuta 1992, toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä (kymmenes direktiivin 89/391/ETY 16 artiklan 1 kohdassa tarkoitettu erityisdirektiivi) (EYVL L 348, 28.11.1992, s. 1).


title: 2010/523/EU: Euroopan parlamentin päätös, tehty 5 päivänä toukokuuta 2010 , Euroopan ympäristökeskuksen varainhoitovuoden 2008 tilien päättämisestä

text:
               25.9.2010

               FI

               Euroopan unionin virallinen lehti

               L 252/154

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   Euroopan ympäristökeskuksen varainhoitovuoden 2008 tilien päättämisestä
   (2010/523/EU)
   EUROOPAN PARLAMENTTI, joka
   ottaa huomioon Euroopan ympäristökeskuksen lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2008 sekä keskuksen vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23. huhtikuuta 2009 annetun Euroopan parlamentin ja neuvoston asetuksen (EY) N:o 401/2009 (3) ja erityisesti sen 13 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0092/2010),

               1.

               hyväksyy Euroopan ympäristökeskuksen varainhoitovuoden 2008 tilien päättämisen;

               2.

               kehottaa puhemiestä välittämään tämän päätöksen Euroopan ympäristökeskuksen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 60.

      (2)  EYVL L 248, 16.9.2002, s. 1.

      (3)  EUVL L 126, 21.5.2009, s. 13.

      (4)  EYVL L 357, 31.12.2002, s. 72.


title: Neuvoston päätös, tehty 21 päivänä syyskuuta 2009 , Euroopan unionin sekä Islannin ja Norjan välisen, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta tehdyn neuvoston päätöksen 2008/616/YOS ja sen liitteen tiettyjen säännösten soveltamista koskevan sopimuksen allekirjoittamisesta Euroopan unionin puolesta sekä sopimuksen tiettyjen määräysten väliaikaisesta soveltamisesta

text:
               31.12.2009

               FI

               Euroopan unionin virallinen lehti

               L 353/1

      NEUVOSTON PÄÄTÖS,
   tehty 21 päivänä syyskuuta 2009,
   Euroopan unionin sekä Islannin ja Norjan välisen, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta tehdyn neuvoston päätöksen 2008/616/YOS ja sen liitteen tiettyjen säännösten soveltamista koskevan sopimuksen allekirjoittamisesta Euroopan unionin puolesta sekä sopimuksen tiettyjen määräysten väliaikaisesta soveltamisesta
   (2009/1023/YOS)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 ja 38 artiklan,
   sekä katsoo seuraavaa:

               (1)

               Islanti, 24 päivänä syyskuuta 2008 päivätyllä kirjeellä neuvoston puheenjohtajalle, ja Norja, 7 päivänä heinäkuuta 2008 päivätyllä kirjeellä neuvoston puheenjohtajalle, ovat pyytäneet, että ne saisivat osallistua unionin jäsenvaltioiden välisiin poliisiyhteistyön ja oikeudellisen yhteistyön järjestelyihin, jotka on perustettu rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyllä neuvoston päätöksellä 2008/615/YOS (1) sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta 23 päivänä kesäkuuta 2008 tehdyllä päätöksellä 2008/616/YOS (2) ja sen liitteellä.

               (2)

               Puheenjohtajavaltiolle 24 päivänä lokakuuta 2008 annetun valtuutuksen perusteella ja komission ja seuraavasta puheenjohtajakaudesta vastaavaa jäsenvaltiota edustavan valtuuskunnan avustamana käydyt neuvottelut Islannin ja Norjan kanssa rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS täytäntöönpanosta tehdyn päätöksen 2008/616/YOS ja sen liitteen tiettyjen säännösten soveltamista koskevasta sopimuksesta on saatettu päätökseen (jäljempänä ’sopimus’).

               (3)

               Tämä 28 päivänä marraskuuta 2008 Brysselissä parafoitu sopimus olisi allekirjoitettava ja siihen liitetty julistus hyväksyttävä sillä varauksella, että sopimus myöhemmin tehdään.

               (4)

               Sopimuksessa on määrätty sen tiettyjen määräysten väliaikaisesta soveltamisesta. Näitä määräyksiä olisi sovellettava väliaikaisesti, kunnes sopimuksen tekemistä varten tarvittavat menettelyt on saatettu päätökseen ja kunnes sopimus on tullut voimaan,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta sopimuksen allekirjoittaminen sillä varauksella, että mainittu sopimus tehdään.
   Sopimuksen teksti on liitetty tähän päätökseen.
   2 artikla
   Hyväksytään Euroopan unionin puolesta tähän päätöksen liitetty julistus.
   3 artikla
   Neuvoston puheenjohtajalla on oikeus nimetä yksi tai useampi henkilö, jolla on oikeus allekirjoittaa sopimus sillä varauksella, että se tehdään.

      Tehty Brysselissä 21 päivänä syyskuuta 2009.

            Neuvoston puolesta

            Puheenjohtaja

         T. BILLSTRÖM

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.

         SOPIMUS

      Euroopan unionin sekä Islannin ja Norjan välillä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS täytäntöönpanosta tehdyn päätöksen 2008/616/YOS ja sen liitteen tiettyjen säännösten soveltamisesta
      EUROOPAN UNIONI
      sekä
      ISLANTI
      ja
      NORJA
      jäljempänä ”sopimuspuolet”,
      jotka
      HALUAVAT parantaa Euroopan unionin jäsenvaltioiden sekä Islannin ja Norjan välistä poliisiyhteistyötä ja oikeudellista yhteistyötä, sanotun kuitenkaan rajoittamatta yksilönvapautta suojaavia sääntöjä,
      KATSOVAT, että sopimuspuolten tämänhetkiset suhteet, erityisesti Euroopan unionin neuvoston sekä Islannin tasavallan ja Norjan kuningaskunnan sopimus viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen, ovat osoitus tiiviistä yhteistyöstä rikollisuuden torjunnan alalla,
      KOROSTAVAT, että molempien sopimuspuolten yhteisenä etuna on toimia niin, että Euroopan unionin jäsenvaltioiden sekä Islannin ja Norjan poliisiyhteistyö toimii nopeasti ja tehokkaasti, on näiden maiden oikeusjärjestelmien perusperiaatteiden mukaista ja noudattaa Roomassa 4 päivänä marraskuuta 1950 allekirjoitetun ihmisoikeuksien ja perusvapauksien suojaamiseksi tehdyn eurooppalaisen yleissopimuksen periaatteita,
      OVAT TIETOISIA SIITÄ, että Euroopan unionin jäsenvaltioiden lainvalvontaviranomaisten välisen tietojen ja tiedustelutietojen vaihdon yksinkertaistamisesta 18 päivänä joulukuuta 2006 tehdyssä neuvoston puitepäätöksessä 2006/960/YOS (1) on jo vahvistettu säännöt, joiden mukaisesti Euroopan unionin jäsenvaltioiden sekä Islannin ja Norjan lainvalvontaviranomaiset voivat nopeasti ja tehokkaasti vaihtaa tietoja ja tiedustelutietoja rikostutkinnan tai rikostiedustelutoimien toteuttamiseksi,
      OVAT TIETOISIA SIITÄ, että kansainvälisen yhteistyön tehostamiseksi tällä alalla on ensisijaisen tärkeää, että täsmällisiä tietoja voidaan vaihtaa nopeasti ja tehokkaasti. Siksi olisi otettava käyttöön menettelyjä, joilla edistetään nopeaa, tehokasta ja edullista tiedonvaihtoa. Tietojen yhteiskäyttöä varten näihin menettelyihin olisi sovellettava vastuuvelvollisuutta, ja niiden olisi sisällettävä asianmukaiset takeet tietojen oikeellisuudesta ja turvallisuudesta niiden siirtämisen ja säilyttämisen aikana sekä tietojenvaihdon kirjaamisessa noudatettavat menettelyt ja vaihdettujen tietojen käyttämistä koskevat rajoitukset,
      TOTEAVAT, että Islanti ja Norja ovat ilmaisseet halukkuutensa tehdä sopimus rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta tehdyn päätöksen 2008/616/YOS ja sen liitteen tiettyjen säännösten soveltamisesta keskinäisissä suhteissaan ja suhteissaan Euroopan unionin jäsenvaltioihin,
      TOTEAVAT, että myös Euroopan unioni pitää tarpeellisena tällaisen sopimuksen tekemistä,
      HUOMAUTTAVAT, että tässä sopimuksessa on määräyksiä, jotka perustuvat päätöksen 2008/615/YOS sekä päätöksen 2008/616/YOS ja sen liitteen keskeisiin säännöksiin ja joiden tarkoituksena on parantaa tietojen vaihtoa ja joiden nojalla Euroopan unionin jäsenvaltiot sekä Islanti ja Norja voivat antaa toisilleen pääsyoikeudet automatisoituihin DNA-analyysitietokantoihinsa, automatisoituihin sormenjälkien tunnistamisjärjestelmiinsä sekä ajoneuvorekisteritietoihinsa. Kansallisten DNA-analyysitietokantojen ja sormenjälkien automatisoitujen tunnistamisjärjestelmien sisältämien tietojen osalta osuma / ei osumaa -järjestelmä antaisi haun tekevälle valtiolle toisessa vaiheessa mahdollisuuden pyytää henkilötietoja tietokantaa hallinnoivalta valtiolta ja tarvittaessa pyytää lisätietoja käyttämällä keskinäisen avunannon menettelyjä, erityisesti puitepäätöksen 2006/960/YOS mukaisesti vahvistettuja menettelyjä,
      KATSOVAT, että näillä määräyksillä nopeutettaisiin merkittävästi olemassa olevia menettelyjä, joiden ansiosta jäsenvaltiot, Islanti ja Norja voivat saada selville, onko jollakin toisella valtiolla niiden tarvitsemia tietoja, ja jos on, millä valtiolla,
      KATSOVAT, että rajatylittävällä tietojen vertaamisella tuodaan uusi ulottuvuus rikollisuuden torjuntaan. Vertailusta saatavat tiedot avaavat jäsenvaltioille uusia tutkinnallisia lähestymistapoja, ja niillä on siten keskeinen asema valtioiden lainvalvonta- ja oikeusviranomaisten avustamisessa,
      TOTEAVAT, että säännöt perustuvat valtioiden kansallisten tietokantojen verkottamiseen,
      KATSOVAT, että valtioiden olisi tietyin ehdoin voitava rikosten ehkäisemiseksi ja yleisen järjestyksen ja turvallisuuden ylläpitämiseksi toimittaa henkilötietoja ja muita kuin henkilötietoja tiedonvaihdon parantamiseksi sellaisten suurtapahtumien yhteydessä, joilla on rajatylittäviä ulottuvuuksia,
      OVAT TIETOISIA SIITÄ, että tietojenvaihdon parantamisen lisäksi on tarpeen säännellä muita poliisiviranomaisten tiiviimmän yhteistyön muotoja, erityisesti yhteisten turvallisuusoperaatioiden (esim. yhteiset partiot) avulla,
      KATSOVAT, että tiiviimmän poliisiyhteistyön ja rikosasioissa tehtävän oikeudellisen yhteistyön on kuljettava rinta rinnan perusoikeuksien kunnioittamisen kanssa, joita ovat erityisesti oikeus yksityisyyden kunnioittamiseen ja henkilötietojen suojaamiseen. Ne taataan erityisillä tietosuojajärjestelyillä, jotka tulee laatia vastaamaan tietojenvaihdon eri muotojen erityisluonnetta. Tietosuojasäännöksissä olisi otettava erityisesti huomioon tietokantojen rajatylittävän online-käytön erityisluonne. Koska online-käytön yhteydessä tietokantaa hallinnoiva valtio ei voi tehdä ennakkotarkistuksia, olisi otettava käyttöön jälkikäteen tapahtuvan valvonnan varmistava järjestelmä,
      KATSOVAT, että osuma / ei osumaa -järjestelmä tarjoaa rakenteen anonyymien tunnisteiden vertailulle, jolloin lisätietoja henkilöstä vaihdetaan vain jos saadaan osuma; kyseisten tietojen toimittamisessa ja vastaanottamisessa noudatetaan kansallista lainsäädäntöä, mukaan lukien oikeusapua koskevat säännökset. Tämä asetelma takaa riittävän tietosuojatason, kun on selvää, että henkilötietojen toimittaminen toiselle valtiolle edellyttää riittävää tietosuojatasoa vastaanottavassa valtiossa,
      OVAT TIETOISIA tiiviimmästä poliisiyhteistyöstä ja oikeudellisesta yhteistyöstä johtuvan tietojenvaihdon laajuudesta, joten tällä sopimuksella pyritään takaamaan asianmukainen tietosuojan taso. Siinä noudatetaan henkilötietojen käsittelyn suojaamisen osalta yksilöiden suojelusta henkilötietojen automaattisessa tietojenkäsittelyssä 28 päivänä tammikuuta 1981 tehdyssä Euroopan neuvoston yleissopimuksessa, yleissopimuksen 8 päivänä marraskuuta 2001 tehdyssä lisäpöytäkirjassa ja henkilötietojen käyttämisestä poliisitoimen alalla annetussa Euroopan neuvoston ministerikomitean suosituksessa R (87) 15 määrättyä tasoa,
      PITÄVÄT PERUSTANA Euroopan unionin jäsenvaltioiden sekä Islannin ja Norjan keskinäistä luottamusta oikeusjärjestelmiensä rakenteeseen ja toimintaan,
      TOTEAVAT, että kahden- ja monenvälisten sopimusten määräyksiä sovelletaan edelleen kaikkiin kysymyksiin, joita ei käsitellä tässä sopimuksessa,
      OVAT PÄÄTTÄNEET TEHDÄ TÄMÄN SOPIMUKSEN:
      1 artikla
      Tavoite ja tarkoitus
      1.   Jollei tässä sopimuksessa toisin määrätä, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS 1–24 artiklan, 25 artiklan 1 kohdan, 26–32 artiklan sekä 34 artiklan sisältöä sovelletaan Islannin tai Norjan ja Euroopan unionin kunkin jäsenvaltion kahdenvälisissä suhteissa sekä Islannin ja Norjan välisissä suhteissa.
      2.   Jollei tässä sopimuksessa toisin määrätä, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta tehdyn päätöksen 2008/616/YOS 1–19 ja 21 artiklan ja sen liitteen, 4 luvun 1 kohtaa lukuunottamatta, sisältöä sovelletaan 1 kohdassa tarkoitetuissa suhteissa.
      3.   Myös jäsenvaltioiden päätösten 2008/616/YOS ja 2008/615/YOS mukaisesti antamia ilmoituksia sovelletaan niiden suhteissa Islantiin ja Norjaan.
      2 artikla
      Määritelmät
      1.   ”Sopimuspuolilla” tarkoitetaan Euroopan unionia sekä Islantia ja Norjaa.
      2.   ”Jäsenvaltiolla” tarkoitetaan Euroopan unionin jäsenvaltiota.
      3.   ”Valtiolla” tarkoitetaan jäsenvaltiota, Islantia tai Norjaa.
      3 artikla
      Yhtenäinen soveltaminen ja tulkinta
      1.   Edellä 1 artiklassa mainittujensäännösten soveltamiseksi ja tulkitsemiseksi mahdollisimman yhtenäisesti sopimuspuolet tarkastelevat jatkuvasti Euroopan yhteisöjen tuomioistuimen oikeuskäytännön kehitystä sekä Islannin ja Norjan toimivaltaisten tuomioistuimien kyseisiä säännöksiä koskevan oikeuskäytännön kehitystä. Tätä varten luodaan järjestelmä, jolla varmistetaan, että tällaista oikeuskäytäntöä koskevia tietoja vaihdetaan säännöllisesti.
      2.   Islanti ja Norja voivat esittää yhteisöjen tuomioistuimelle kirjelmiä tai kirjallisia huomautuksia asiassa, jossa jonkin jäsenvaltion tuomioistuin on toimittanut sille ennakkoratkaisupyynnön jonkin 1 artiklassa mainitun säännöksen tulkinnasta.
      4 artikla
      Riitojen ratkaisu
      Tämän sopimuksen tai jonkin 1 artiklassa mainitun säännöksen sekä niitä koskevien muutosten tulkintaa tai soveltamista koskevan, Islannin tai Norjan ja jonkin jäsenvaltion välisen riidan osapuoli voi saattaa riidan jäsenvaltioiden, Islannin ja Norjan hallitusten edustajien kokouksen käsiteltäväksi sen ratkaisemiseksi nopeasti.
      5 artikla
      Muutokset
      1.   Jos 1 artiklan 1 kohdassa mainittujen päätöksen 2008/615/YOS säännösten ja/tai 1 artiklan 2 kohdassa mainittujen päätöksen 2008/616/YOS ja sen liitteen säännösten muuttaminen on tarpeen, Euroopan unioni ilmoittaa tästä Islannille ja Norjalle mahdollisimman pian ja ottaa vastaan niiden mahdolliset huomautukset.
      2.   Tallettaja ilmoittaa Islannille ja Norjalle muutoksista 1 artiklan 1 kohdassa mainittuihin päätöksen 2008/615/YOS säännöksiin sekä 1 artiklan 2 kohdassa mainittuihin päätöksen 2008/616/YOS ja sen liitteen säännöksiin heti muutosten hyväksymisen jälkeen.
      Islanti ja Norja päättävät kumpikin tahollaan, hyväksyvätkö ne muutoksen sisällön ja sisällyttävätkö ne sen omaan oikeusjärjestykseensä. Nämä päätökset ilmoitetaan tallettajalle kolmen kuukauden kuluessa ilmoituksen vastaanottamisesta.
      3.   Jos muutoksen sisältö voi sitoa Islantia tai Norjaa vasta valtiosäännön asettamien vaatimusten täytyttyä, Islanti tai Norja ilmoittaa tästä tallettajalle ilmoituksen antamisen yhteydessä. Islanti ja Norja ilmoittavat viipymättä kaikkien valtiosääntönsä asettamien vaatimusten täyttymisestä tallettajalle kirjallisesti, viimeistään kuuden kuukauden kuluttua tallettajan tekemästä ilmoituksesta. Siitä ajankohdasta, jona muutoksen oli määrä tulla voimaan Islannin ja Norjan osalta, aina siihen asti, kunnes ne ovat ilmoittaneet valtiosääntönsä asettamien vaatimusten täyttymisestä, Islanti ja Norja soveltavat väliaikaisesti kyseisen säädöksen tai toimenpiteen sisältöä, silloin kun se on mahdollista.
      4.   Jos Islanti tai Norja tai kumpikaan niistä ei hyväksy muutosta, tämän sopimuksen soveltaminen keskeytetään siitä päivästä alkaen, jona muutos on määrä panna täytäntöön, sen valtion tai niiden valtioiden osalta, jotka eivät ole hyväksyneet muutosta. Sopimuspuolten kokous kutsutaan koolle tarkastelemaan, kuinka sopimuksen toimintaa voidaan jatkaa, ottaen tarvittaessa huomioon lainsäädäntöjen vastaavuudet. Keskeytys päättyy heti, kun kyseinen valtio tai kyseiset valtiot ilmoittavat hyväksyvänsä muutoksen tai jos sopimuspuolet päättävät, että tämä sopimus otetaan uudelleen käyttöön kyseisen valtion tai kyseisten valtioiden osalta.
      5.   Jos sopimuspuolet eivät ole kuuden kuukauden keskeytysjakson päätyttyä päättäneet tämän sopimuksen ottamisesta uudelleen käyttöön, sopimusta ei enää sovelleta valtioon, joka ei ole hyväksynyt muutosta.
      6.   Edellä olevaa 4 ja 5 kohtaa ei sovelleta päätöksen 2008/615/YOS 3, 4 ja 5 lukuun tai päätöksen 2008/616/YOS 17 artiklaan tehtyihin muutoksiin, joiden osalta Islanti tai Norja tai molemmat valtiot ovat ilmoittaneet tallettajalle, etteivät ne hyväksy muutoksia, ja ilmoittaneet syyn tähän. Tällaisessa tapauksessa jatketaan asianomaisten säännösten sisällön soveltamista niiden muutosta edeltäneessä muodossa suhteessa sellaiseen valtioon tai sellaisiin valtioihin, jotka ovat tehneet ilmoituksen, tämän kuitenkaan rajoittamatta 10 artiklan soveltamista.
      6 artikla
      Uudelleentarkastelu
      Sopimuspuolet sopivat, että tätä sopimusta tarkastellaan yhdessä uudelleen viimeistään viiden vuoden kuluttua sen voimaantulosta. Uudelleentarkastelussa käsitellään erityisesti sopimuksen käytännön soveltamista, tulkintaa ja kehitystä sekä myös esimerkiksi Euroopan unionin kehityksen seurauksia tämän sopimuksen asiasisällön osalta.
      7 artikla
      Suhde muihin välineisiin
      1.   Islanti ja Norja voivat soveltaa jäsenvaltioiden kanssa edelleen sellaisia rajatylittävää yhteistyötä koskevia kahden- tai monenvälisiä sopimuksia tai järjestelyjä, jotka ovat voimassa tämän sopimuksen tekemispäivänä, mikäli tällaiset sopimukset tai järjestelyt eivät ole yhteensopimattomia tämän sopimuksen tavoitteiden kanssa. Islanti ja Norja ilmoittavat tallettajalle sopimuksista ja järjestelyistä, joita sovelletaan edelleen.
      2.   Islanti ja Norja voivat tämän sopimuksen voimaantulon jälkeen tehdä tai saattaa voimaan muita rajatylittävää yhteistyötä koskevia kahden- tai monenvälisiä sopimuksia tai järjestelyjä, mikäli tällaisten sopimusten tai järjestelyjen avulla voidaan syventää tai laajentaa tämän sopimuksen tavoitteita. Islanti ja Norja ilmoittavat tallettajalle näistä uusista sopimuksista tai järjestelyistä kolmen kuukauden kuluessa niiden allekirjoittamisesta tai, jos on kyse ennen tämän sopimuksen voimaantuloa allekirjoitetuista välineistä, kolmen kuukauden kuluessa niiden voimaantulosta.
      3.   Edellä 1 ja 2 kohdassa tarkoitetut sopimukset ja järjestelyt eivät saa vaikuttaa suhteisiin niihin valtioihin, jotka eivät ole niiden osapuolia.
      4.   Tämä sopimus ei rajoita voimassa olevien keskinäistä oikeusapua tai tuomioistuinten päätösten vastavuoroista tunnustamista koskevien sopimusten soveltamista.
      8 artikla
      Ilmoitukset ja voimaantulo
      1.   Sopimuspuolet ilmoittavat toisilleen niiden menettelyjen loppuun saattamisesta, joilla ne ilmaisevat suostuvansa noudattamaan tätä sopimusta.
      2.   Euroopan unioni voi ilmaista suostuvansa noudattamaan tätä sopimusta, vaikka päätöksen 2008/615/YOS 25 artiklan 2 kohdassa tarkoitettuja päätöksiä ei ole vielä tehty kaikkien niiden jäsenvaltioiden osalta, joihin kyseistä säännöstä sovelletaan.
      3.   Edellä olevaa 5 artiklan 1 ja 2 kohtaa sovelletaan väliaikaisesti tämän sopimuksen allekirjoittamispäivästä alkaen.
      4.   Edellä olevan 5 artiklan 2 kohdan viimeisessä virkkeessä tarkoitettu kolmen kuukauden jakso, joka koskee tämän sopimuksen allekirjoittamisen jälkeen mutta ennen sen voimaantuloa tehtyjä muutoksia, lasketaan alkavaksi tämän sopimuksen voimaantulopäivästä.
      5.   Islanti ja Norja antavat 1 kohdassa tarkoitetun ilmoituksen tehdessään tai milloin tahansa sen jälkeen, jos näin on määrätty, tässä sopimuksessa tarkoitetut ilmoitukset.
      6.   Tämä sopimus tulee voimaan Euroopan unionin ja Islannin välillä sitä päivää seuraavan kolmannen kuukauden ensimmäisenä päivänä, jona Euroopan unionin neuvoston pääsihteeri on todennut, että kaikki Euroopan unionin ja Islannin esittämälle tai niiden puolesta esitetylle, sopimuksen noudattamista koskevalle suostumukselle asetetut muodolliset vaatimukset ovat täyttyneet.
      7.   Tämä sopimus tulee voimaan Euroopan unionin ja Norjan välillä sitä päivää seuraavan kolmannen kuukauden ensimmäisenä päivänä, jona Euroopan unionin neuvoston pääsihteeri on todennut, että kaikki Euroopan unionin ja Norjan esittämälle tai niiden puolesta esitetylle, sopimuksen noudattamista koskevalle suostumukselle asetetut muodolliset vaatimukset ovat täyttyneet.
      8.   Heti kun tämä sopimus tulee voimaan Euroopan unionin ja Islannin sekä Euroopan unionin ja Norjan välillä, se tulee voimaan myös Islannin ja Norjan välillä.
      9.   Jäsenvaltiot eivät voi aloittaa henkilötietojen toimittamista tämän sopimuksen nojalla ennen kuin päätöksen 2008/615/YOS 6 luvun säännökset on pantu täytäntöön tietojen toimittamiseen osallistuvien valtioiden lainsäädännössä.
      10.   Sen varmistamiseksi, että näin on tehty Islannissa ja Norjassa, suoritetaan kyseisten valtioiden kanssa sovittujen edellytysten ja järjestelyjen mukaisesti arviointikäynti ja testausajo, jollaiset on jäsenvaltioiden osalta toteutettu päätöksen 2008/616/YOS liitteessä olevan 4 luvun nojalla.
      Kattavan arviointikertomuksen perusteella neuvosto määrittää yksimielisesti päivämäärän tai päivämäärät, josta tai joista alkaen jäsenvaltiot voivat toimittaa henkilötietoja Islannille ja Norjalle tämän sopimuksen mukaisesti.
      9 artikla
      Liittyminen
      Uusien jäsenvaltioiden liittyminen Euroopan unioniin luo tämän sopimuksen mukaiset oikeudet ja velvollisuudet kyseisten uusien jäsenvaltioiden sekä Islannin ja Norjan välille.
      10 artikla
      Irtisanominen
      1.   Tämän sopimuksen sopimuspuolet voivat irtisanoa tämän sopimuksen milloin tahansa. Jos joko Islanti tai Norja irtisanoo sopimuksen, se pysyy voimassa Euroopan unionin ja sen valtion välillä, joka ei ole sitä irtisanonut. Jos Euroopan unioni irtisanoo sopimuksen, se raukeaa.
      2.   Tämän sopimuksen irtisanominen 1 kohdan nojallatulee voimaan kuuden kuukauden kuluttua siitä, kun ilmoitus irtisanomisesta on tehty.
      11 artikla
      Tallettaja
      1.   Euroopan unionin neuvoston pääsihteeri on tämän sopimuksen tallettaja.
      2.   Tallettaja julkistaa kaikki tätä sopimusta koskevat ilmoitukset.

         Tehty Tukholmassa 26 päivänä marraskuuta 2009 ja Brysselissä 30 päivänä marraskuuta 2009 bulgarian, englannin, espanjan, hollannin, islannin, italian, kreikan, latvian, liettuan, maltan, norjan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä yhtenä kappaleena, jonka jokainen teksti on yhtä todistusvoimainen.

            За Европейския съюз
            Por la Unión Europea
            Za Evropskou unii
            For den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Thar ceann an Aontais Eorpaigh
            Per l'Unione europea
            Eiropas Savienības vārdā
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar
            Fyrir hönd Evrópusambandsins
            For Den europeiske union

            За Република Исландия
            Por la República de Islandia
            Za Islandskou republiku
            For Republikken Island
            Für die Republik Island
            Islandi Vabariigi nimel
            Για την Δημοκρατία της Ισλανδίας
            For the Republic of Iceland
            Pour la République d'Islande
            Thar ceann Phoblacht na hĺoslainne
            Per la Repubblica d'Islanda
            Islandes Republikas vārdā
            Islandijos Respublikos vardu
            Az Izlandi Köztársaság részéről
            Għar-Repubblika ta' l-Islanda
            Voor de Republiek Ijsland
            W imieniu Republiki Islandii
            Pela República da Islândia
            Pentru Republica Islanda
            za Islandskú republiku
            Za Republiko Islandijo
            Islannin tasavallan puolesta
            På Republiken Islands vägnar
            Fyrir hönd lýðveldisins Íslands
            For Republikken Island

            За Кралство Норвегия
            Por el Reino de Noruega
            Za Norské království
            For Kongeriget Norge
            Für das Königreich Norwegen
            Norra Kuningriigi nimel
            Για το Βασίλειο της Νορβηγίας
            For the Kingdom of Norway
            Pour le Royaume de Norvège
            Thar ceann Ríocht na hIorua
            Per il Regno di Norvegia
            Norvēģijas Karalistes vārdā
            Norvegijos Karalystės vardu
            A Norvég Királyság részéről
            Għar-Renju tan-Norvegia
            Voor het Koninkrijk Noorwegen
            W imieniu Królestwa Norwegii
            Pelo Reino da Noruega
            Pentru Regatul Novegiei
            Za Nórske kráľovstvo
            Za Kraljevino Norveško
            Norjan kuningaskunnan puolesta
            På Konungariket Norges vägnar
            Fyrir hönd Konungsríkisins Noregs
            For Kongeriket Norge

         (1)  EUVL L 386, 29.12.2006, s. 89.

         SOPIMUKSEN ALLEKIRJOITTAMISEN YHTEYDESSÄ HYVÄKSYTTÄVÄ JULISTUS
         Euroopan unioni ja Islanti ja Norja, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS täytäntöönpanosta tehdyn päätöksen 2008/616/YOS ja sen liitteen tiettyjen säännösten soveltamista koskevan sopimuksen (jäljempänä ’sopimus’) allekirjoittajat,
         toteavat seuraavaa:

                     DNA-tunnisteita, sormenjälkiä ja ajoneuvojen rekisteröintiä koskevien tietojen vaihdon täytäntöönpano sopimuksen nojalla edellyttää, että Islanti ja Norja luovat kahdenväliset yhteydet kaikkia näitä tietoryhmiä varten jokaisen jäsenvaltion kanssa.

                     Tämän mahdollistamiseksi ja helpottamiseksi Islannille ja Norjalle toimitetaan kaikki saatavilla olevat asiakirjat, erityisohjelmistot ja yhteystietoluettelot.

                     Islanti ja Norja voivat hyödyntää epävirallista kumppanuutta niiden jäsenvaltioiden kanssa, jotka ovat jo panneet täytäntöön tällaisen tietojenvaihdon, saatujen kokemusten jakamiseksi sekä käytännöllisen ja teknisen tuen saamiseksi.Tällaisten kumppanuuksien yksityiskohdista sovitaan suoraan asianomaisten jäsenvaltioiden kanssa.

                     Islannin ja Norjan asiantuntijat voivat milloin tahansa ottaa yhteyttä neuvoston puheenjohtajavaltioon, komissioon ja/tai johtaviin asiantuntijoihin näillä aloilla tietojen, selvennysten tai muun tuen saamiseksi. Kun komissio on ehdotuksia tai tiedonantoja valmistellessaan yhteydessä jäsenvaltioiden edustajiin, se voi samalla tavalla käyttää mahdollisuutta ottaa yhteyttä Islannin ja Norjan edustajiin.

                     Islannin ja Norjan asiantuntijoita voidaan tapauskohtaisesti kutsua osallistumaan kokouksiin, joissa jäsenvaltioiden asiantuntijat keskustelevat neuvostossa DNA-tunnisteita, sormenjälkiä ja ajoneuvojen rekisteröintiä koskevien tietojen vaihdon teknisistä näkökohdista, jotka liittyvät suoraan edellä mainittujen neuvoston päätösten asianmukaiseen soveltamiseen Islannin ja/tai Norjan toimesta.


title: Euroopan keskuspankin päätös (EU) 2016/244, annettu 18 päivänä joulukuuta 2015, tilastointiin liittyvien tiedonantovaatimusten noudattamatta jättämisestä annetun päätöksen EKP/2010/10 muuttamisesta (EKP/2015/50)

text:
               20.2.2016

               FI

               Euroopan unionin virallinen lehti

               L 45/13

         EUROOPAN KESKUSPANKIN PÄÄTÖS (EU) 2016/244,
   annettu 18 päivänä joulukuuta 2015,
   tilastointiin liittyvien tiedonantovaatimusten noudattamatta jättämisestä annetun päätöksen EKP/2010/10 muuttamisesta (EKP/2015/50)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 5.1 ja 34.1 artiklan,
   ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (1) ja erityisesti sen 7 artiklan,
   ottaa huomioon Euroopan keskuspankin valtuuksista määrätä seuraamuksia 23 päivänä marraskuuta 1998 annetun neuvoston asetuksen (EY) N:o 2532/98 (2) ja erityisesti sen 6 artiklan 2 kohdan,
   ottaa huomioon Euroopan keskuspankin valtuuksista määrätä seuraamuksia 23 päivänä syyskuuta 1999 annetun Euroopan keskuspankin asetuksen (EY) N:o 2157/1999 (EKP/1999/4) (3),
   sekä katsoo seuraavaa:

               (1)

               Päätös EKP/2010/10 (4) olisi saatettava linjaan Euroopan keskuspankin asetuksen (EU) N:o 1071/2013 (EKP/2013/33) (5) ja Euroopan keskuspankin asetuksen (EU) N:o 1072/2013 (EKP/2013/34) (6) muutosten kanssa.

               (2)

               Lisäksi päätöksessä EKP/2010/10 vahvistettua menettelyä, jonka mukaisesti rikkomuksia koskevia tietoja kerätään ja sanktioita määrätään, olisi sovellettava myös Euroopan keskuspankin asetuksen (EU) N:o 1073/2013 (EKP/2013/38) (7), Euroopan keskuspankin asetuksen (EU) N:o 1074/2013 (EKP/2013/39) (8) ja Euroopan keskuspankin asetuksen (EU) N:o 1075/2013 (EKP/2013/40) (9) mukaisiin noudattamatta jättämisiin, sillä se on osoittautunut tehokkaaksi välineeksi käsitellä tilastointiin liittyvien tiedonantovaatimusten noudattamatta jättämisiä, joita saattaa esiintyä myös edellä mainittuihin asetuksiin liittyvissä tilanteissa,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös EKP/2010/10 seuraavasti:

               1)

               korvataan 1 artiklan 2 kohta seuraavasti:

                           ”2.

                           ’rahalaitoksella’ samaa kuin Euroopan keskuspankin asetuksen (EU) N:o 1071/2013 (EKP/2013/33) (10) 1 artiklassa;

                  (10)  Euroopan keskuspankin asetus (EU) N:o 1071/2013, annettu 24 päivänä syyskuuta 2013, rahalaitossektorin taseesta (EKP/2013/33) (EUVL L 297, 7.11.2013, s. 1).”;"

               2)

               lisätään 1 artiklaan seuraava määritelmä:

                           ”7.

                           ’sijoitusrahastolla’ samaa kuin Euroopan keskuspankin asetuksen (EU) N:o 1073/2013 (EKP/2013/38) (11) 1 artiklassa;

                  (11)  Euroopan keskuspankin asetus (EU) N:o 1073/2013, annettu 18 päivänä lokakuuta 2013, sijoitusrahastojen saamisia ja velkoja koskevista tilastoista (EKP/2013/38) (EUVL L 297, 7.11.2013, s. 73).”;"

               3)

               lisätään 1 artiklaan seuraava määritelmä:

                           ”8.

                           ’postisiirtolaitoksella’ samaa kuin Euroopan keskuspankin asetuksen (EU) N:o 1074/2013 (EKP/2013/39) (12) 1 artiklassa;

                  (12)  Euroopan keskuspankin asetus (EU) N:o 1074/2013, annettu 18 päivänä lokakuuta 2013, tilastointiin liittyvistä tiedonantovaatimuksista sellaisten postisiirtolaitosten osalta, jotka ottavat vastaan talletuksia euroalueen kotimaisilta muilta kuin rahalaitoksilta (EKP/2013/39) (EUVL L 297, 7.11.2013, s. 94).”;"

               4)

               lisätään 1 artiklaan seuraava määritelmä:

                           ”9.

                           ’arvopaperistamiseen osallistuvilla erityisyhteisöillä’ samaa kuin Euroopan keskuspankin asetuksen (EU) N:o 1075/2013 (EKP/2013/40) (13) 1 artiklassa;

                  (13)  Euroopan keskuspankin asetus (EU) N:o 1075/2013, annettu 18 päivänä lokakuuta 2013, arvopaperistamisiin osallistuvien erityisyhteisöjen saamisia ja velkoja koskevista tilastoista (EKP/2013/40) (EUVL L 297, 7.11.2013, s. 107).”;"

               5)

               korvataan 2 artiklan 1 kohta seuraavasti:
               ”1.   EKP ja kansalliset keskuspankit valvovat, että tiedonantajat noudattavat tiedonantovelvoitteensa edellyttämiä vähimmäisvaatimuksia, sellaisina kuin ne on vahvistettu asetuksen (EU) N:o 1071/2013 (EKP/2013/33) liitteessä IV, asetuksen (EU) N:o 1072/2013 (EKP/2013/34) (14) liitteessä II, asetuksen (EU) N:o 1073/2013 (EKP/2013/38) liitteessä IV, asetuksen (EU) N:o 1074/2013 (EKP/2013/39) liitteessä III ja asetuksen (EU) N:o 1075/2013 (EKP/2013/40) liitteessä III. Jos näitä velvoitteita ei ole noudatettu, EKP ja toimivaltainen kansallinen keskuspankki voivat päättää aloittaa arviointivaiheen ja/tai käynnistää määräysten rikkomista koskevan menettelyn, josta säädetään 3 artiklan 1 ja 2 kohdassa. Määräysten rikkomista koskevan menettelyn johdosta EKP voi määrätä asetuksen (EY) N:o 2533/98 7 artiklan mukaisia seuraamuksia.

                  (14)  Euroopan keskuspankin asetus (EU) N:o 1072/2013, annettu 24 päivänä syyskuuta 2013, rahalaitosten soveltamia korkoja koskevista tilastoista (EKP/2013/34) (EUVL L 297, 7.11.2013, s. 51).”"

         2 artikla
   Voimaantulo
   Tämä päätös tulee voimaan 1 päivänä heinäkuuta 2016. Sitä sovelletaan kesäkuun 2016 viitejaksosta lukien kuukausittaisten ja vuosittaisten tiedonantovaatimusten osalta ja vuoden 2016 toisesta vuosineljänneksestä lukien neljännesvuosittaisten tiedonantovaatimusten osalta.

      Tehty Frankfurt am Mainissa 18 päivänä joulukuuta 2015.

            EKP:n puheenjohtaja

         Mario DRAGHI

      (1)  EYVL L 318, 27.11.1998, s. 8.

      (2)  EYVL L 318, 27.11.1998, s. 4.

      (3)  EYVL L 264, 12.10.1999, s. 21.

      (4)  Päätös EKP/2010/10, annettu 19 päivänä elokuuta 2010, tilastointiin liittyvien tiedonantovaatimusten noudattamatta jättämisestä (EUVL L 226, 28.8.2010, s. 48).

      (5)  Euroopan keskuspankin asetus (EU) N:o 1071/2013, annettu 24 päivänä syyskuuta 2013, rahalaitossektorin taseesta (EKP/2013/33) (EUVL L 297, 7.11.2013, s. 1).

      (6)  Euroopan keskuspankin asetus (EU) N:o 1072/2013, annettu 24 päivänä syyskuuta 2013, rahalaitosten soveltamia korkoja koskevista tilastoista (EKP/2013/34) (EUVL L 297, 7.11.2013, s. 51).

      (7)  Euroopan keskuspankin asetus (EU) N:o 1073/2013, annettu 18 päivänä lokakuuta 2013, sijoitusrahastojen saamisia ja velkoja koskevista tilastoista (EKP/2013/38) (EUVL L 297, 7.11.2013, s. 73).

      (8)  Euroopan keskuspankin asetus (EU) N:o 1074/2013, annettu 18 päivänä lokakuuta 2013, tilastointiin liittyvistä tiedonantovaatimuksista sellaisten postisiirtolaitosten osalta, jotka ottavat vastaan talletuksia euroalueen kotimaisilta muilta kuin rahalaitoksilta (EKP/2013/39) (EUVL L 297, 7.11.2013, s. 94).

      (9)  Euroopan keskuspankin asetus (EU) N:o 1075/2013, annettu 18 päivänä lokakuuta 2013, arvopaperistamisiin osallistuvien erityisyhteisöjen saamisia ja velkoja koskevista tilastoista (EKP/2013/40) (EUVL L 297, 7.11.2013, s. 107).


Avis juridique important

|

31980D0991

80/991/ETY: Komission päätös, tehty 9 päivänä lokakuuta 1980, sisävesiliikenteen sekakomitean perustamisesta

Virallinen lehti nro L 297 , 06/11/1980 s. 0028 - 0030 Suomenk. erityispainos Alue 7 Nide 2 s. 0124  Espanjank. erityispainos: Luku 07 Nide 2 s. 0210  Ruotsink. erityispainos Alue 7 Nide 2 s. 0124  Portugalink. erityispainos: Luku 07 Nide 2 s. 0210

KOMISSION PÄÄTÖS,tehty 9 päivänä lokakuuta 1980,sisävesiliikenteen sekakomitean perustamisesta (80/991/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettävaltioiden tai hallitusten johtajat ovat 21 päivänä lokakuuta 1972 antamassaan julkilausumassa todenneet, että taloudellisen kasvun on ensisijaisesti mahdollistettava elinoloissa esiintyvien erojen kaventaminen sekä parannettava elämisen laatua ja elintasoa,samassa yhteydessä he pitivät välttämättömänä sitä, että työmarkkinaosapuolten osallistuminen yhteisön taloudelliseen ja yhteiskunnalliseen päätöksentekoon lisääntyy,komissio piti yhteisön sosiaalisen toimintaohjelman yhtenä ensisijaisena toimintamuotona työmarkkinaosapuolten yhteisön tasolla tapahtuvaa vuoropuhelua ja yhteistoimintaa; sosiaalista toimintaohjelmaa koskevassa 21 päivänä tammikuuta 1974 antamassaan päätöslauselmassa () neuvosto on pitänyt toimintamuodoista ensisijaisena sitä, joka kehittää työmarkkinaosapuolten osallistumista yhteisön taloudelliseen ja yhteiskunnalliseen päätöksentekoon,Euroopan parlamentti on täsmentänyt 13 kesäkuuta 1972 antamassaan päätöslauselmassa (), että työmarkkinaosapuolten osallistuminen yhteisön sosiaalipolitiikkaan on toteutettava talous- ja valuuttaunionin ensimmäisessä vaiheessa,talous- ja sosiaalikomitea on 24 päivänä marraskuuta 1971 antamassaan lausunnossa ilmaissut yhtyvänsä tähän kantaan,tilanne eri jäsenvaltioissa edellyttää sisävesiliikenteen työmarkkinaosapuolten aktiivista osallistumista sisävesiliikenteen elin- ja työolojen kohentamiseen ja yhdenmukaistamiseen, ja komission yhteydessä toimiva komitea, jossa osapuolet ovat tasapuolisesti edustettuina, on tarkoituksenmukaisin tapa varmistaa kyseinen osallistuminen ollen yhteisön tasolla asianomaisia yhteiskunnallisia ja taloudellisia voimia edustava elin, jakomission sisävesiliikenteen sosiaalisia ongelmia käsittelevän neuvoa-antavan sekakomitean perustamisesta 28 päivänä marraskuuta 1967 tekemä päätös 67/745/ETY (), sellaisena kuin se on muutettuna päätöksellä 70/326/ETY (), ei vastaa enää yhteisön laitosten suositteleman sosiaalipolitiikan kehitystä,ON PÄÄTTÄNYT SEURAAVAA:1 artikla Perustetaan komission yhteyteen sisävesiliikenteen sekakomitea, jäljempänä «komitea».2 artikla Komitea avustaa komissiota sellaisen yhteisön sosiaalipolitiikan laatimisessa ja täytäntöönpanossa, jonka tarkoituksena on kohentaa ja yhdenmukaistaa sisävesiliikenteen elin- ja työoloja.3 artikla 1. Edellä 2 artiklassa tarkoitettujen tavoitteiden toteuttamiseksi komitean on:a)annettava lausuntoja tai kertomuksia komissiolle joko tämän pyynnöstä tai omasta aloitteestaan ja,b)jäljempänä 4 artiklan 2 kohdan a alakohdassa mainittujen ammattijärjestöjen toimivaltaan kuuluvien alojen osalta, P edistettävä vuoropuhelua ja yhteistoimintaa ja helpotettava neuvotteluja näiden järjestöjen välillä, P laadittava tutkimuksia, P osallistuttava keskusteluihin ja seminaareihin.2. Komitea antaa tietoja toiminnastaan kaikille asianomaisille tahoille.3. Kun komissio pyytää komitean lausuntoa tai kertomusta 1 kohdan a alakohdan mukaisesti, se voi asettaa määräajan, jonka kuluessa lausunto tai kertomus on annettava.4 artikla 1. Komiteassa on 44 jäsentä.2. a) Komissio nimeää komitean jäsenet seuraavien sisävesiliikenteen kuljettajaja työntekijäjärjestöjen ehdotuksesta:2. a) kuljettajajärjestöt2. a)  P Kansainvälinen sisävesiliikenneliitto (International Union for Inland Navigation),2. a)  P Euroopan laivurijärjestö (European Boatmen's Organisation);2. a) työntekijäjärjestö2. a)  P Euroopan yhteisön kuljetusammattijärjestöjen komitea.2. b) Paikat jakautuvat seuraavasti:2. a)  P 22 kuljettajajärjestöjen edustajille,2. a)  P 22 työntekijäjärjestöjen edustajille.5 artikla 1. Kullekin komitean jäsenelle nimetään varajäsen 4 artiklan 2 kohdassa säädetyllä tavalla.2. Varajäsen osallistuu komitean kokouksiin, 9 artiklassa tarkoitettuihin työryhmiin tai niiden työhön ainoastaan silloin, kun varsinaisella jäsenellä on este, sanotun kuitenkaan rajoittamatta 9 artiklan määräysten soveltamista.6 artikla 1. Komitean jäsenten ja heidän varajäsentensä toimikausi on neljä vuotta. Heidät voidaan nimetä uudeksi toimikaudeksi.2. Jäsenet tai varajäsenet, joiden toimikausi on päättynyt, jatkavat tehtävässään, kunnes heidän tilalleen nimetään uudet jäsenet tai heidän toimikautensa uusitaan.3. Jäsenen tai varajäsenen toimikausi päättyy ennen kuin neljä vuotta on kulunut, jos jäsen eroaa tai kuolee tai jos jäsentä ehdottanut järjestö pyytää, että hänen tilalleen nimetään uusi jäsen. Hänen seuraajansa nimetään jäljellä olevaksi toimikaudeksi 4 artiklan 2 kohdassa määrättyä menettelyä noudattaen.4. Tehtävien hoitaminen ei oikeuta palkkioon.7 artikla 1. Komitea valitsee joka toinen vuosi jäsentensä keskuudesta läsnä olevien jäsenten kahden kolmasosan enemmistöllä puheenjohtajan ja varapuheenjohtajan. Puheenjohtaja ja varapuheenjohtaja valitaan vuorotellen, ja keskenään käänteisessä järjestyksessä, kahden 4 artiklan 2 kohdan a alakohdassa mainitun järjestöryhmän edustajien keskuudesta.2. a) Puheenjohtaja tai varapuheenjohtaja, jonka toimikausi on päättynyt, jatkaa tehtävässään, kunnes hänen tilalleen on nimetty uusi puheenjohtaja tai varapuheenjohtaja.2. b) Jos puheenjohtajan tai varapuheenjohtajan toimikausi lakkaa ennenaikaisesti, jäljellä olevaksi toimikaudeksi nimetään uusi jäsen 1 kohdassa määrättyä menettelyä noudattaen asianomaisen ryhmän ehdotuksesta.8 artikla Komitea voi perustaa työnsä suunnittelusta ja koordinoinnista vastaavan työvaliokunnan. Tässä työvaliokunnassa on puheenjohtaja, varapuheenjohtaja ja 9 artiklassa tarkoitettujen työryhmien esittelijäjäseniä.9 artikla Komitea voi:a)perustaa avukseen tilapäisiä tai pysyviä työryhmiä. Se voi antaa jäsenelle luvan ottaa tilalleen työryhmässä nimeltä mainittu edustaja omasta järjestöstään: edustajalla on työryhmän kokouksissa samat oikeudet kuin jäsenellä, jonka tilalla hän on;b)ehdottaa komissiolle asiantuntijoiden kutsumista avustamaan komiteaa tietyissä tehtävissä. Komitealla on velvollisuus tehdä niin, jos jokin 4 artiklan 2 kohdan a alakohdassa mainituista järjestöistä sitä pyytää;c)kutsua osallistumaan asiantuntijana kokouksiinsa henkilöitä, joilla on erityistä asiantuntemusta jostakin esityslistaan merkitystä aiheesta. Asiantuntija osallistuu kokoukseen ainoastaan sen asian osalta, jonka vuoksi hän osallistuu kokoukseen.10 artikla Komitea kokoontuu sihteeristönsä kutsusta komission, työvaliokunnan tai jäsenistönsä kolmasosan pyynnöstä. Viimeksi mainitussa tapauksessa se kokoontuu 30 päivän määräajassa.11 artikla 1. Komitea on päätösvaltainen, kun kaksi kolmasosaa sen jäsenistä tai varajäsenistä on läsnä.2. Komitean on toimitettava lausuntonsa tai kertomuksensa komissiolle. Jos lausuntoa tai kertomusta ei hyväksytä yksimielisesti, komitean on toimitettava komissiolle ilmaistut eriävät mielipiteet.12 artikla 1. Komission yksiköt huolehtivat komitean, työvaliokunnan ja työryhmien sihteeristötehtävistä.2. Komission asianomaisten yksiköiden edustajat osallistuvat komitean, työvaliokunnan ja työryhmien kokouksiin.3. Yksi sihteeristön edustaja kaikista 4 artiklan 2 kohdan a alakohdassa mainituista järjestöistä osallistuu tarkkailijana komitean kokouksiin.4. Komissio voi komiteaa kuultuaan kutsua muita järjestöjä, kuin 4 artiklan 2 kohdan a alakohdassa mainitut, osallistumaan komitean työhön tarkkailijoina.13 artikla Kun komissio ilmoittaa kokoukseen osallistujille, että pyydetty lausunto on luottamuksellinen, nämä eivät saa ilmaista tietoja, jotka ovat tulleet heidän tietoonsa heidän osallistuessaan komitean, työryhmien tai työvaliokunnan työhön, sanotun kuitenkaan rajoittamatta perustamissopimuksen 214 artiklan määräysten soveltamista.14 artikla Komissiolla on komiteaa kuultuaan oikeus tarkistaa tämä päätös saadun kokemuksen perusteella.15 artikla Kumotaan päätös 67/745/ETY.16 artikla Tämä päätös tulee voimaan 6 päivänä marraskuuta 1980.Tehty Brysselissä 9 päivänä lokakuuta 1980.Komission puolestaHenk VREDELINGVarapuheenjohtaja() EYVL N:o C 13, 12.2.1974, s. 1() EYVL N:o C 70, 1.7.1972, s. 11() EYVL N:o 297, 7.12.1967, s. 13() EYVL N:o L 140, 27.6.1970, s. 24


title: Poliittisten ja turvallisuusasioiden komitean päätös (YUTP) 2017/1802, annettu 28 päivänä syyskuuta 2017, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2017)

text:
               7.10.2017

               FI

               Euroopan unionin virallinen lehti

               L 259/20

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/1802,
   annettu 28 päivänä syyskuuta 2017,
   palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon palestiinalaisalueilla toteutettavasta Euroopan unionin poliisioperaatiosta (EUPOL COPPS) 3 päivänä heinäkuuta 2013 annetun neuvoston päätöksen 2013/354/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea (PTK) on päätöksen 2013/354/YUTP 9 artiklan 1 kohdan nojalla valtuutettu Euroopan unionista tehdyn sopimuksen 38 artiklan kolmannen kohdan mukaisesti tekemään palestiinalaisalueilla toteutettavan Euroopan unionin poliisioperaation (EUPOL COPPS) poliittista valvontaa ja strategista johtoa koskevat asiaankuuluvat päätökset, mukaan lukien päätöksen operaation johtajan nimittämisestä.

               (2)

               PTK hyväksyi 17 päivänä helmikuuta 2015 päätöksen EUPOL COPPS/1/2015 (2), jolla Rodolphe MAUGET nimitettiin EUPOL COPPSin operaation johtajaksi 16 päivänä helmikuuta 2015 alkavaksi ja 30 päivänä kesäkuuta 2015 päättyväksi kaudeksi.

               (3)

               Rodolphe MAUGETin toimeksiantoa EUPOL COPPSin operaation johtajana on jatkettu useita kertoja, viimeksi PTK:n päätöksellä EUPOL COPPS/1/2016 (3), jolla hänen toimeksiantoaan EUPOL COPPSin operaation johtajana jatkettiin 30 päivään kesäkuuta 2017.

               (4)

               Unionin ulkoasioiden ja turvallisuuspolitiikan korkea edustaja on 22 päivänä syyskuuta 2017 ehdottanut, että Kauko AALTOMAA nimitetään EUPOL COPPSin operaation johtajaksi 1 päivänä lokakuuta 2017 alkavaksi ja 30 päivänä kesäkuuta 2018 päättyväksi kaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Kauko AALTOMAA palestiinalaisalueilla toteutettavan Euroopan unionin poliisioperaation (EUPOL COPPS) operaation johtajaksi 1 päivänä lokakuuta 2017 alkavaksi ja 30 päivänä kesäkuuta 2018 päättyväksi kaudeksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä syyskuuta 2017.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 185, 4.7.2013, s. 12.

      (2)  Poliittisten ja turvallisuusasioiden komitean päätös (YUTP) 2015/381, annettu 17 päivänä helmikuuta 2015, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2015) (EUVL L 64, 7.3.2015, s. 37).

      (3)  Poliittisten ja turvallisuusasioiden komitean päätös (YUTP) 2016/1193, annettu 12 päivänä heinäkuuta 2016, palestiinalaisalueilla toteutettavan Euroopan unionin poliisioperaation (EUPOL COPPS) johtajan toimikauden jatkamisesta (EUPOL COPPS/1/2016) (EUVL L 197, 22.7.2016, s. 1).


title: 2012/537/EU: Euroopan parlamentin ja neuvoston päätös, annettu 12 päivänä syyskuuta 2012 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/008 DK/Odense Steel Shipyard, Tanska)

text:
               4.10.2012

               FI

               Euroopan unionin virallinen lehti

               L 269/8

         EUROOPAN PARLAMENTIN JA NEUVOSTON PÄÄTÖS,
   annettu 12 päivänä syyskuuta 2012,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/008 DK/Odense Steel Shipyard, Tanska)
   (2012/537/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Tanska esitti 28 päivänä lokakuuta 2011 hakemuksen EGR:n varojen käyttöönottamiseksi Odense Steel Shipyard -yrityksessä toteutettujen työntekijävähennysten vuoksi ja toimitti sitä täydentäviä lisätietoja 8 päivään maaliskuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 6 455 104 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Tanskan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 6 455 104 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 12 päivänä syyskuuta 2012.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         A. D. MAVROYIANNIS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2010/80/: Eurooppa-neuvoston päätös, annettu 9 päivänä helmikuuta 2010 , Euroopan komission nimittämisestä

text:
               11.2.2010

               FI

               Euroopan unionin virallinen lehti

               L 38/7

         EUROOPPA-NEUVOSTON PÄÄTÖS,
   annettu 9 päivänä helmikuuta 2010,
   Euroopan komission nimittämisestä
   (2010/80/EU)
   EUROOPPA-NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 17 artiklan 3 ja 4 kohdan sekä 7 kohdan kolmannen alakohdan,
   sekä katsoo seuraavaa:

               (1)

               Lissabonin sopimuksen ratifiointiprosessiin liittyvien seikkojen johdosta 22 päivänä marraskuuta 2004 nimitetty komissio jatkaa Euroopan unionista tehdyn sopimuksen määräysten, sellaisina kuin ne ovat muutettuina Lissabonin sopimuksella, mukaisesti tehtävässään 31 päivän lokakuuta 2009 jälkeen, kunnes uuden komission nimittämismenettely on saatu päätökseen.

               (2)

               Lissabonin sopimuksen tultua voimaan 1 päivänä joulukuuta 2009 Eurooppa-neuvosto nimitti komission puheenjohtajan suostumuksella tehdyllä päätöksellä 2009/880/EU (1) Catherine ASHTONin unionin ulkoasioiden ja turvallisuuspolitiikan korkeaksi edustajaksi 1 päivänä joulukuuta 2009 alkavaksi ja tällä hetkellä virassa olevan komission toimikauden lopussa päättyväksi kaudeksi.

               (3)

               Euroopan unionista tehdyn sopimuksen 17 artiklan 4 kohdan mukaan uusi komissio, jossa on yksi kansalainen kustakin jäsenvaltiosta, mihin luetaan mukaan komission puheenjohtaja ja unionin ulkoasioiden ja turvallisuuspolitiikan korkea edustaja, joka on yksi varapuheenjohtajista, on nimitettävä Lissabonin sopimuksen voimaantulopäivänä virassa olevan komission toimikauden lopussa alkavaksi ja 31 päivänä lokakuuta 2014 päättyväksi kaudeksi.

               (4)

               Eurooppa-neuvosto nimesi José Manuel DURÃO BARROSOn henkilöksi, jota ehdotetaan Euroopan parlamentille komission puheenjohtajaksi, ja Euroopan parlamentti valitsi tällä tavoin nimetyn ehdokkaan.

               (5)

               Neuvosto hyväksyi yhteisymmärryksessä komission puheenjohtajaksi valitun kanssa tehdyllä päätöksellä 2009/903/EU (2) luettelon muista henkilöistä, jotka neuvosto aikoo nimittää komission jäseniksi. Eurooppa-neuvosto nimitti komission puheenjohtajan suostumuksella samana päivänä tehdyllä päätöksellä 2009/950/EU (3) Catherine ASHTONin unionin ulkoasioiden ja turvallisuuspolitiikan korkeaksi edustajaksi tällä hetkellä virassa olevan komission toimikauden lopussa alkavaksi ja 31 päivänä lokakuuta 2014 päättyväksi kaudeksi.

               (6)

               Neuvosto on yhteisymmärryksessä komission puheenjohtajaksi valitun kanssa tehdyllä päätöksellä 2010/41/EU, Euratom (4), jolla kumotaan ja korvataan päätös 2009/903/EU, hyväksynyt uuden luettelon muista henkilöistä, jotka neuvosto aikoo nimittää komission jäseniksi.

               (7)

               Euroopan parlamentti hyväksyi 9 päivänä helmikuuta 2010 pidetyllä äänestyksellä komission puheenjohtajan, unionin ulkoasioiden ja turvallisuuspolitiikan korkean edustajan ja muiden komission jäsenten nimityksen yhtenä kokoonpanona.

               (8)

               Komissio olisi nimitettävä,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Euroopan komissioon 10 päivänä helmikuuta 2010 alkavaksi ja 31 päivänä lokakuuta 2014 päättyväksi kaudeksi:

               —

               puheenjohtajaksi:
               José Manuel DURÃO BARROSO

               —

               jäseneksi ja varapuheenjohtajaksi Euroopan unionista tehdyn sopimuksen 18 artiklan 4 kohdan mukaisesti:
               unionin ulkoasioiden ja turvallisuuspolitiikan korkea edustaja Catherine ASHTON

               —

               jäseniksi:

                           —

                           Joaquín ALMUNIA AMANN

                           —

                           László ANDOR

                           —

                           Michel BARNIER

                           —

                           Dacian CIOLOȘ

                           —

                           John DALLI

                           —

                           Maria DAMANAKI

                           —

                           Karel DE GUCHT

                           —

                           Štefan FÜLE

                           —

                           Máire GEOGHEGAN-QUINN

                           —

                           Kristalina GEORGIEVA

                           —

                           Johannes HAHN

                           —

                           Connie HEDEGAARD

                           —

                           Siim KALLAS

                           —

                           Neelie KROES

                           —

                           Janusz LEWANDOWSKI

                           —

                           Cecilia MALMSTRÖM

                           —

                           Günther H. OETTINGER

                           —

                           Andris PIEBALGS

                           —

                           Janez POTOČNIK

                           —

                           Viviane REDING

                           —

                           Olli REHN

                           —

                           Maroš ŠEFČOVIČ

                           —

                           Algirdas Gediminas ŠEMETA

                           —

                           Antonio TAJANI

                           —

                           Androulla VASSILIOU

         2 artikla
   Tämä päätös tulee voimaan 10 päivänä helmikuuta 2010.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 9 päivänä helmikuuta 2010.

            Eurooppa-neuvoston puolesta

            Puheenjohtaja

         H. VAN ROMPUY

      (1)  EUVL L 315, 2.12.2009, s. 49.

      (2)  EUVL L 321, 8.12.2009, s. 51.

      (3)  EUVL L 328, 15.12.2009, s. 69.

      (4)  EUVL L 20, 26.1.2010, s. 5.


title: 2005/844/Euratom: Komission päätös, tehty  25 päivänä marraskuuta 2005 , Euroopan atomienergiayhteisön liittymisestä ydinonnettomuuksien pikaisesta ilmoittamisesta tehtyyn yleissopimukseen

text:
               30.11.2005

               FI

               Euroopan unionin virallinen lehti

               L 314/21

         KOMISSION PÄÄTÖS,
   tehty 25 päivänä marraskuuta 2005,
   Euroopan atomienergiayhteisön liittymisestä ydinonnettomuuksien pikaisesta ilmoittamisesta tehtyyn yleissopimukseen
   (2005/844/Euratom)
   EUROOPAN YHTEISÖJEN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon ydinonnettomuuksien pikaista ilmoittamista koskevan yleissopimuksen tekemisen hyväksymisestä 23 päivänä toukokuuta 2005 tehdyn neuvoston päätöksen,
   sekä katsoo seuraavaa:

               (1)

               Kaksikymmentäneljä jäsenvaltiota on sopimuspuolena ydinonnettomuuksien pikaisesta ilmoittamisesta tehdyssä yleissopimuksessa.

               (2)

               Euroopan atomienenergiajärjestön olisi liityttävä ydinonnettomuuksien pikaisesta ilmoittamisesta tehtyyn yleissopimukseen,

         ON PÄÄTTÄNYT SEURAAVAA:
   1 artikla
   Hyväksytään Euroopan atomienergiayhteisön puolesta liittyminen ydinonnettomuuksien pikaisesta ilmoittamisesta tehtyyn yleissopimukseen.
   Ydinonnettomuuksien pikaisesta ilmoittamisesta tehdyn yleissopimuksen teksti ja yleissopimuksen 12 artiklan 5 kohdan c alakohdan määräysten mukainen Euroopan atomienergiayhteisön julistus ovat tämän päätöksen liitteenä.
   2 artikla
   Liittymistä koskeva asiakirja talletetaan ydinonnettomuuksien pikaisesta ilmoittamisesta tehdyn yleissopimuksen tallettajan Kansainvälisen atomienergiajärjestön pääjohtajan huostaan mahdollisimman pian tämän päätöksen tekemisen jälkeen kirjeellä, jonka allekirjoittaa Wienissä toimivan Euroopan komission kansainvälisten järjestöjen edustuston päällikkö.

      Tehty Brysselissä 25 päivänä marraskuuta 2005.

            Komission puolesta

         Andris PIEBALGS

            Komission jäsen

   Ydinonnettomuuksien pikaisesta ilmoittamisesta tehdyn yleissopimuksen 12 artiklan 5 kohdan c alakohdan määräysten mukainen Euroopan atomienergiajärjestön julistus
   Yhteisöllä on säteilyhätätilanteiden ilmoittamisen alalla jäsenvaltioidensa kanssa jaettu toimivalta siinä laajuudessa kuin Euroopan atomienergiajärjestön perustamissopimuksen 2 artiklan b alakohdassa ja II osaston 3 luvun ”Terveyden suojelu” asiaa koskevissa määräyksissä määrätään.
    ---documentbreak---

               30.11.2005

               FI

               Euroopan unionin virallinen lehti

               L 314/22

         YLEISSOPIMUS YDINONNETTOMUUDEN PIKAISESTA ILMOITTAMISESTA
   TÄMÄN YLEISSOPIMUKSEN OSAPUOLINA OLEVAT VALTIOT, jotka
   OVAT tietoisia, että ydinenergiaan liittyvää toimintaa harjoitetaan useissa valtioissa,
   TOTEAVAT, että ydinenergiaan liittyvän toiminnan korkeatasoisesta turvallisuudesta huolehtimiseksi on jo ryhdytty ja ryhdytään laajoihin toimiin, joiden tarkoituksena on ydinonnettomuuksien ehkäiseminen ja mahdollisen onnettomuuden seurausten rajoittaminen mahdollisimman vähäisiksi,
   HALUAVAT lujittaa ydinenergian turvallista kehitystä ja käyttöä koskevaa kansainvälistä yhteistyötä entisestään,
   OVAT vakuuttuneita siitä, että valtioiden on tarpeen antaa ydinonnettomuuksista asianmukaisia tietoja mahdollisimman varhain, jotta rajojen yli kulkeutuvat säteilyvaikutukset voidaan rajoittaa mahdollisimman vähäisiksi, ja jotka
   TOTEAVAT kahden- ja monenväliset tietojenvaihtojärjestelyt hyödyllisiksi tällä alalla,
   OVAT sopineet seuraavaa:
   1 artikla
   Soveltamisala
   1.   Tätä yleissopimusta sovelletaan sopimusvaltion tai sen lainkäyttövallassa tai valvonnassa olevien jäljempänä 2 kappaleessa tarkoitettujen luonnollisten tai oikeushenkilöiden laitoksiin tai toimintaan liittyvän sellaisen onnettomuuden sattuessa, josta aiheutuu tai saattaa aiheutua radioaktiivisen aineen päästö ja joka on johtanut tai saattaa johtaa kansainvälisten rajojen yli kulkeutuvaan päästöön, jolla voisi olla merkitystä toisen valtion säteilyturvallisuudelle.
   2.   Edellä 1 kappaleessa tarkoitettuja laitoksia ja toimintoja ovat:

               a)

               ydinreaktori, sijainnista riippumatta;

               b)

               ydinpolttoainekiertoon liittyvä laitos;

               c)

               radioaktiivisen jätteen käsittelylaitos;

               d)

               ydinpolttoaineiden tai radioaktiivisten jätteiden kuljetus ja varastointi;

               e)

               radioisotooppien valmistus, käyttö, varastointi, hävittäminen ja kuljetus maatalouden, teollisuuden, lääketieteen sekä vastaaviin tieteen ja tutkimuksen tarkoituksiin; sekä

               f)

               radioisotooppien käyttö avaruusesineiden voimanlähteenä.

         2 artikla
   Ilmoittaminen ja tietojen antaminen:
   Edellä 1 artiklassa määritellyn onnettomuuden (jäljempänä ’ydinonnettomuus’) sattuessa tulee sanotussa artiklassa tarkoitetun sopimusvaltion:

               a)

               ilmoittaa välittömästi ydinonnettomuudesta, sekä tarvittaessa sen luonteesta, tapahtuma-ajankohdasta ja tarkasta sijainnista suoraan tai Kansainvälisen atomienergiajärjestön (jäljempänä ’järjestö’) välityksellä valtioille, joihin onnettomuuden vaikutukset suoranaisesti 1 artiklassa määritellyllä tavalla ulottuvat tai saattavat ulottua, sekä itse järjestölle; sekä

               b)

               antaa viipymättä a kohdassa tarkoitetuille valtioille suoraan tai järjestön välityksellä sekä itse järjestölle sellaisia 5 artiklan mukaisia saatavissa olevia asianmukaisia tietoja, jotka liittyvät säteilyvaikutusten rajoittamiseen mahdollisimman vähäisiksi näissä valtioissa.

         3 artikla
   Muut ydinonnettomuudet
   Säteilyvaikutusten rajoittamiseksi mahdollisimman vähäisiksi sopimusvaltiot voivat ilmoittaa myös muista kuin 1 artiklassa määritellyistä ydinonnettomuuksista.
   4 artikla
   Järjestön tehtävät
   Järjestön tulee:

               a)

               ilmoittaa välittömästi 2 artiklan a kohdan mukaisesti saamastaan ilmoituksesta sopimusvaltioille, jäsenvaltioille, muille valtioille, joihin ydinonnettomuuden vaikutukset 1 artiklassa määritellyllä tavalla suoranaisesti ulottuvat tai saattavat ulottua, sekä asianomaisille kansainvälisille hallitustenvälisille järjestöille (jäljempänä ’kansainväliset järjestöt’); sekä

               b)

               antaa viipymättä sopimusvaltioille, jäsenvaltioille tai asianomaisille kansainvälisille järjestöille pyynnöstä tietoja, jotka se on saanut 2 artiklan b kohdan mukaisesti.

         5 artikla
   Annettavat tiedot
   1.   Edellä olevan 2 artiklan b kohdan mukaisesti annettavien tietojen tulee sisältää seuraavat yksityiskohdat sellaisina kuin ne tuolloin ovat ilmoituksen tekevän sopimusvaltion käytettävissä:

               a)

               ydinonnettomuuden ajankohta, tarkka tapahtumapaikka mahdollisuuksien mukaan sekä onnettomuuden luonne;

               b)

               ydinonnettomuuden kohteena oleva laitos tai toiminta;

               c)

               ydinonnettomuuden oletettu tai todettu syy sekä arvioitavissa oleva kehitys, joka liittyy aktiivisten aineiden kulkeutumiseen valtion rajojen ylitse;

               d)

               radioaktiivisen päästön yleispiirteet, mukaan lukien, mikäli käytännössä mahdollista ja tarkoituksenmukaista, radioaktiivisen päästön luonne, todennäköinen fysikaalinen ja kemiallinen muoto samoin kuin sen määrä, koostumus ja nousukorkeus;

               e)

               tiedot vallitsevista ja ennusteiden mukaisista meteorologisista ja hydrologisista olosuhteista, jotka ovat tarpeen radioaktiivisten aineiden valtioiden rajojen yli tapahtuvan kulkeutumisen ennustamiseksi;

               f)

               tulokset rajojen yli kulkeutuvia radioaktiivisia aineita koskevasta ympäristön tilan seurannasta;

               g)

               toimet, joihin on ryhdytty tai joihin aiotaan ryhtyä tapahtumapaikan ulkopuolella;

               h)

               radioaktiivisen päästön ennustettavissa oleva käyttäytyminen ajan mukaan.

         2.   Näitä tietoja on täydennettävä sopivin väliajoin antamalla asianmukaisia lisätietoja hätätilanteen kehittymisestä, muun muassa sen arvioidusta tai todellisesta päättymisestä.
   3.   Tietoja, jotka on saatu 2 artiklan b kohdan mukaisesti, saa käyttää rajoituksitta paitsi silloin, kun ilmoituksen tehnyt sopimusvaltio antaa niitä luottamuksellisesti.
   6 artikla
   Neuvottelut
   Tietoja 2 artiklan b kohdan mukaisesti antavan sopimusvaltion tulee, mikäli kohtuullisesti voidaan pitää käytännössä mahdollisena, vastata viipymättä, jos onnettomuuden vaikutuksille alttiiksi joutunut sopimusvaltio esittää pyynnön lisätietojen saamisesta tai neuvotteluihin ryhtymisestä rajoittaakseen säteilyvaikutukset alueellaan mahdollisimman vähäisiksi.
   7 artikla
   Toimivaltaiset viranomaiset ja yhteyspaikat
   1.   Sopimusvaltion tulee ilmoittaa järjestölle sekä suoraan tai järjestön välityksellä muille sopimusvaltioille ne toimivaltaiset viranomaisensa ja yhteyspaikkansa, joiden tehtävänä on antaa ja ottaa vastaan 2 artiklassa tarkoitettuja ilmoituksia ja tietoja. Näiden yhteyspaikkojen ja järjestössä toimivan yhteyskeskuksen tulee olla käytettävissä jatkuvasti.
   2.   Sopimusvaltion tulee ilmoittaa viipymättä järjestölle 1 kappaleessa tarkoitettujen tietojen mahdollisesta muuttumisesta.
   3.   Järjestön tulee pitää ajan tasalla olevaa luetteloa yllämainituista kansallisista viranomaisista ja yhteyspaikoista sekä asianomaisissa kansainvälisissä järjestöissä toimivista yhteyspaikoista ja toimittaa luettelo sopimusvaltioille, jäsenvaltioille ja asianomaisille kansainvälisille järjestöille.
   8 artikla
   Sopimusvaltioiden avustaminen
   Järjestön tulee tutkia sopivan säteilyvalvontajärjestelmän luomisen mahdollisuutta tämän yleissopimuksen tavoitteiden toteuttamisen helpottamiseksi perussääntönsä mukaisesti, ja kun tätä pyytää sopimusvaltio, jolla ei itsellään ole ydinenergiaan liittyvää toimintaa ja joka rajoittuu valtioon, jolla on aktiivinen ydinenergiaohjelma mutta joka ei itse ole yleissopimuksen osapuoli.
   9 artikla
   Kahden- ja monenväliset sopimusjärjestelyt
   Keskinäisten etujensa edistämiseksi sopimusvaltiot voivat harkita, mikäli tarpeen, tämän sopimuksen aihepiiriin liittyvien kahden- tai monenvälisten sopimusten tekemistä.
   10 artikla
   Suhde muihin kansainvälisiin sopimuksiin
   Tämä yleissopimus ei vaikuta vastavuoroisiin oikeuksiin eikä velvollisuuksiin, joita sopimusvaltioilla on tämän yleissopimuksen aihepiiriin liittyvien voimassaolevien kansainvälisten sopimusten mukaisesti tai tulevaisuudessa tehtävien tämän yleissopimuksen tavoitteita ja tarkoitusperiä noudattavien kansainvälisten sopimusten mukaisesti.
   11 artikla
   Riitojen ratkaiseminen
   1.   Jos sopimusvaltioiden tai sopimusvaltion ja järjestön välille syntyy riitaa tämän yleissopimuksen tulkinnasta tai soveltamisesta, riidan osapuolet vaihtavat näkemyksiä riidan ratkaisemiseksi joko neuvottelemalla tai muulla hyväksymällään rauhanomaisella keinolla.
   2.   Jos tällaista sopimusvaltioiden välistä riitaa ei pystytä ratkaisemaan vuoden kuluessa 1 kappaleen mukaista näkemystenvaihtoa koskevan pyynnön esittämisestä, se saatetaan välitysoikeudellisessa menettelyssä käsiteltäväksi tai Kansainvälisen tuomioistuimen ratkaistavaksi, jos riidan osapuoli tätä pyytää. Jos riita on saatettu välitysoikeudellisessa menettelyssä käsiteltäväksi eivätkä riidan osapuolet kykene kuuden kuukauden kuluessa pyynnön esittämisestä sopimaan välitysoikeudellisen menettelyn toteuttamisesta, osapuoli voi pyytää Kansainvälisen tuomioistuimen puheenjohtajaa tai Yhdistyneiden Kansakuntien pääsihteeriä nimeämään yhden tai useamman välimiehen. Jos riidan osapuolten pyynnöt ovat keskenään ristiriidassa, on Yhdistyneiden Kansakuntien pääsihteerille esitetyllä pyynnöllä etusija.
   3.   Valtio voi allekirjoittaessaan, ratifioidessaan tai hyväksyessään tämän yleissopimuksen tai liittyessään siihen antaa selityksen, ettei se katso jommankumman tai kummankaan 2 kappaleessa mainitun riitojenratkaisumenettelyn sitovan itseään. Edellä 2 kappaleessa määritelty riitojenratkaisumenettely ei ole muita sopimusvaltioita sitova sellaisen sopimusvaltion osalta, jonka osalta sellainen selitys on voimassa.
   4.   Sopimusvaltio, joka on antanut 3 kappaleen mukaisen selityksen, voi milloin tahansa peruuttaa sen tekemällä tästä ilmoituksen tallettajalle.
   12 artikla
   Voimaantulo
   1.   Tämä yleissopimus on avoinna allekirjoittamista varten kaikille valtioille ja Namibialle Yhdistyneiden Kansakuntien Namibia-neuvoston edustamana Kansainvälisen atomienergiajärjestön päämajassa Wienissä 26 päivästä syyskuuta 1986 alkaen, sekä Yhdistyneiden Kansakuntien päämajassa New Yorkissa 6 päivästä lokakuuta 1986 alkaen, kunnes yleissopimus tulee voimaan tai kahdentoista kuukauden ajan sen mukaan, kumpi ajanjakso on pitempi.
   2.   Valtio tai Namibia Yhdistyneiden Kansakuntien Namibia-neuvoston edustamana voi sitoutua noudattamaan tätä yleissopimusta joko allekirjoittamalla sen tai tallettamalla ratifioimis- tai hyväksymiskirjan ratifioimis- tai hyväksymisvaraumin tapahtuneen allekirjoituksen jälkeen tai tallettamalla liittymiskirjan. Ratifioimis-, hyväksymis- tai liittymiskirja talletetaan tallettajan huostaan.
   3.   Tämä yleissopimus tulee voimaan kolmenkymmenen päivän kuluttua siitä, kun kolme valtiota on sitoutunut noudattamaan sitä.
   4.   Valtion osalta, joka on sitoutunut noudattamaan tätä yleissopimusta sen voimaantulon jälkeen, yleissopimus tulee voimaan kolmenkymmenen päivän kuluttua sitoutumisesta.

               5.

                           a)

                           Tämä yleissopimus on tämän artiklan määräysten mukaisesti avoin liittymistä varten kansainvälisille järjestöille ja täysivaltaisista valtioista koostuville alueellisen yhdentymisen järjestöille, jotka ovat toimivaltaisia neuvottelemaan, tekemään ja soveltamaan kansainvälisiä sopimuksia tämän yleissopimuksen alaan kuuluvissa asioissa.

                           b)

                           Toimivaltaansa kuuluvissa asioissa nämä järjestöt käyttävät omasta puolestaan niitä oikeuksia ja täyttävät niitä velvollisuuksia, jotka kuuluvat sopimusvaltioille tämän yleissopimuksen mukaisesti.

                           c)

                           Liittymiskirjansa tallettaessaan tällaisen järjestön tulee antaa tallettajalle selitys, josta käy ilmi järjestön toimivalta tämän yleissopimuksen alaan kuuluvissa asioissa.

                           d)

                           Tällaisella järjestöllä ei ole enempää ääniä kuin sen jäsenvaltioilla.

         13 artikla
   Väliaikainen soveltaminen
   Valtio voi allekirjoittaessaan tämän yleissopimuksen tai milloin tahansa myöhemmin ennen sen voimaantuloa tämän valtion osalta antaa selityksen, että se soveltaa yleissopimusta väliaikaisesti.
   14 artikla
   Muutokset
   1.   Sopimusvaltio voi ehdottaa tämän yleissopimuksen muuttamista. Muutosehdotus toimitetaan tallettajalle, joka lähettää sen heti kaikille muille sopimusvaltioille.
   2.   Jos sopimusvaltioiden enemmistö pyytää tallettajaa kutsumaan koolle kokouksen käsittelemään muutosehdotuksia, tallettajan tulee kutsua kaikki sopimusvaltiot osallistumaan kokoukseen. Kokous saa alkaa aikaisintaan kolmenkymmenen päivän kuluttua kutsun esittämisestä. Kokouksessa sopimusvaltioiden kahden kolmasosan enemmistöllä hyväksytyistä muutoksista tehdään pöytäkirja, jonka kaikki sopimusvaltiot voivat allekirjoittaa Wienissä ja New Yorkissa.
   3.   Pöytäkirja tulee voimaan kolmenkymmenen päivän kuluttua siitä, kun kolme valtiota on sitoutunut noudattamaan sitä. Valtion osalta, joka on sitoutunut noudattamaan pöytäkirjaa sen tultua voimaan, pöytäkirja tulee voimaan kolmenkymmenen päivän kuluttua sitoutumisesta.
   15 artikla
   Irtisanominen
   1.   Sopimusvaltio voi sanoa tämän yleissopimuksen irti ilmoittamalla asiasta kirjallisesti tallettajalle.
   2.   Irtisanominen tulee voimaan vuoden kuluttua siitä kun tallettaja on vastaanottanut ilmoituksen.
   16 artikla
   Tallettaja
   1.   Järjestön pääjohtaja toimii tämän yleissopimuksen tallettajana.
   2.   Järjestön pääjohtaja ilmoittaa heti sopimusvaltioille ja kaikille muille valtioille:

               a)

               tämän yleissopimuksen tai muutospöytäkirjojen allekirjoittamisista;

               b)

               tätä yleissopimusta tai muutospöytäkirjoja koskevista ratifioimis-, hyväksymis- tai liittymiskirjan tallettamisista;

               c)

               11 artiklan mukaisista selityksistä tai niiden peruutuksista;

               d)

               13 artiklan mukaisista selityksistä, jotka koskevat tämän yleissopimuksen väliaikaista soveltamista;

               e)

               tämän yleissopimuksen ja sen muutosten voimaantulosta; sekä

               f)

               15 artiklan mukaisista irtisanomisista.

         17 artikla
   Todistusvoimaiset tekstit ja oikeaksi todistetut jäljennökset
   Tämän yleissopimuksen alkuperäiskappale, jonka arabian-, englannin-, espanjan-, kiinan-, ranskan- ja venäjänkieliset tekstit ovat yhtä todistusvoimaisia, talletetaan Kansainvälisen atomienergiajärjestön pääjohtajan huostaan, joka lähettää oikeaksi todistetut jäljennökset sopimusvaltioille ja kaikille muille valtioille.
   TÄMÄN vakuudeksi allekirjoittaneet asianmukaisesti valtuutettuina ovat allekirjoittaneet tämän yleissopimuksen, joka on avoinna allekirjoittamista varten 12 artiklan 1 kappaleen määräysten mukaisesti.
   HYVÄKSYTTY Kansainvälisen atomienergiajärjestön yleiskokouksen erityisistunnossa Wienissä 26 päivänä syyskuuta 1986.


title: Neuvoston päätös (YUTP) 2017/299, annettu 17 päivänä helmikuuta 2017, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta

text:
               21.2.2017

               FI

               Euroopan unionin virallinen lehti

               L 43/214

         NEUVOSTON PÄÄTÖS (YUTP) 2017/299,
   annettu 17 päivänä helmikuuta 2017,
   Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 8 päivänä heinäkuuta 2014 päätöksen 2014/438/YUTP (1), jolla Herbert SALBER nimitettiin Euroopan unionin erityisedustajaksi, jäljempänä ’erityisedustaja’, Etelä-Kaukasiaan ja Georgian kriisiä varten. Erityisedustajan toimeksianto päättyy 28 päivänä helmikuuta 2017.

               (2)

               Erityisedustajan toimeksiantoa olisi jatkettava 16 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Herbert SALBERin toimeksiantoa Etelä-Kaukasiaan ja Georgian kriisiä varten nimitettynä erityisedustajana 30 päivään kesäkuuta 2018 asti. Neuvosto voi poliittisten ja turvallisuusasioiden komitean (PTK) arvioinnin perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päätetään aikaisemmin.
   2 artikla
   Poliittiset tavoitteet
   Erityisedustajan toimeksiannon perustana ovat Etelä-Kaukasiaa koskevat unionin politiikan tavoitteet, mukaan lukien ne tavoitteet, jotka on vahvistettu Brysselissä 1 päivänä syyskuuta 2008 pidetyn Eurooppa-neuvoston ylimääräisen kokouksen päätelmissä sekä 15 päivänä syyskuuta 2008 ja 27 päivänä helmikuuta 2012 annetuissa neuvoston päätelmissä. Näihin tavoitteisiin kuuluvat:

               a)

               olemassa olevien järjestelmien, Euroopan turvallisuus- ja yhteistyöjärjestö (Etyj) sekä sen asettama Minskin ryhmä mukaan lukien, mukaisesti konfliktien estäminen alueella, osallistuminen alueen konfliktien, muun muassa Georgian kriisin ja Vuoristo-Karabahin konfliktin, rauhanomaiseen ratkaisuun edistämällä pakolaisten ja kotimaassaan siirtymään joutuneiden henkilöiden paluuta ja muilla asianmukaisilla keinoilla, sekä tällaisen ratkaisun täytäntöönpanon tukeminen kansainvälisen oikeuden periaatteiden mukaisesti;

               b)

               rakentavien suhteiden ylläpitäminen alueen keskeisiin toimijoihin;

               c)

               Armenian, Azerbaidžanin ja Georgian sekä tarvittaessa niiden naapurimaiden välisen läheisemmän yhteistyön rohkaiseminen ja tukeminen;

               d)

               unionin tehokkuuden ja näkyvyyden lisääminen alueella.

         3 artikla
   Toimeksianto
   Näiden poliittisten tavoitteiden saavuttamiseksi erityisedustajan toimeksiantona on:

               a)

               kehittää yhteyksiä alueen hallituksiin, parlamentteihin, muihin keskeisiin poliittisiin toimijoihin, oikeuslaitokseen ja kansalaisyhteiskuntaan;

               b)

               rohkaista alueen maita yhteistyöhön yhteistä etua koskevissa alueellisissa kysymyksissä, joita ovat muun ohessa yhteiset turvallisuusuhat sekä terrorismin, laittoman kaupan ja järjestäytyneen rikollisuuden torjunta;

               c)

               osallistua konfliktien rauhanomaiseen ratkaisuun kansainvälisen oikeuden periaatteiden mukaisesti ja helpottaa tällaisen ratkaisun täytäntöönpanoa tiiviissä yhteistyössä Yhdistyneiden kansakuntien sekä Etyjin ja sen asettaman Minskin ryhmän kanssa;

               d)

               Georgian kriisin osalta:

                           i)

                           olla mukana valmistelemassa 12 päivänä elokuuta 2008 tehdyn sopimuksen 6 kohdan nojalla järjestettäviä kansainvälisiä neuvotteluja (”Geneven kansainväliset neuvottelut”) sekä sen 8 päivänä syyskuuta 2008 sovittuja täytäntöönpanotoimenpiteitä, jotka koskevat muun muassa alueen turvallisuuteen ja vakauteen liittyviä yksityiskohtia, kysymystä pakolaisista ja kotimaassaan siirtymään joutuneista henkilöistä kansainvälisesti tunnustettujen periaatteiden nojalla sekä muita osapuolten yhdessä päättämiä aiheita,

                           ii)

                           osallistua unionin kannan määrittämiseen ja esittää kyseinen kanta erityisedustajan tasolla i alakohdassa tarkoitetuissa neuvotteluissa, ja

                           iii)

                           helpottaa 12 päivänä elokuuta 2008 tehdyn sopimuksen ja sen 8 päivänä syyskuuta 2008 sovittujen täytäntöönpanotoimenpiteiden täytäntöönpanoa;

               e)

               helpottaa luottamusta lisäävien toimien kehittämistä ja toteuttamista koordinoiden jäsenvaltioiden asiantuntemuksen kanssa, kun sellaista on saatavilla ja kun se on tarkoituksenmukaista;

               f)

               avustaa tarvittaessa konfliktin mahdollisen ratkaisun täytäntöönpanoon liittyvien unionin toimien valmistelussa;

               g)

               vahvistaa unionin vuoropuhelua alueen keskeisten toimijoiden kanssa;

               h)

               avustaa unionia Etelä-Kaukasiaa koskevan kokonaisvaltaisen politiikan kehittämisessä edelleen;

               i)

               tässä artiklassa säädettyjen toimien puitteissa vaikuttaa osaltaan unionin ihmisoikeuspolitiikan ja ihmisoikeuksia koskevien unionin suuntaviivojen täytäntöönpanoon erityisesti konfliktialueilla olevien lasten ja naisten osalta etenkin seuraamalla ja käsittelemällä tähän liittyviä tapahtumia.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaankuuluvien yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2017 alkavalle ja 30 päivänä kesäkuuta 2018 päättyvälle kaudelle on 2 990 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkat maksaa lähettävä jäsenvaltio, lähettävä unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämiä asiantuntijoita voidaan asettaa työskentelemään erityisedustajan kanssa. Sopimussuhteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvien Euroopan ulkosuhdehallinnon yksikköjen tai unionin edustustojen tiloihin, jotta varmistetaan yhtenäisyys ja johdonmukaisuus niiden vastaavan toiminnan kanssa.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja sujuvan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajamaiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja erityisedustajan avustajaryhmän on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa perussopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja maantieteellisen vastuualueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä sekä turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet, sekä valmius- ja evakuointisuunnitelman;

               b)

               varmistamalla, että kaikilla unionin ulkopuolelle lähetetyillä henkilöstön jäsenillä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä koskevan kertomuksen ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Perussopimuksen 36 artiklan mukaisesti erityisedustaja voi osallistua tietojen antamiseen Euroopan parlamentille.
   12 artikla
   Koordinointi
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin ja jäsenvaltioiden edustustojen päälliköihin, jotka pyrkivät kaikin tavoin avustamaan erityisedustajaa toimeksiannon toteuttamisessa. Erityisedustaja antaa Georgiassa toteutettavan Euroopan unionin tarkkailuoperaation (EUMM Georgia) johtajalle paikallista poliittista ohjausta toimien tiiviissä yhteistyössä unionin Georgian edustuston päällikön kanssa. Erityisedustaja ja EUMM Georgian siviilioperaatioiden komentaja kuulevat tarvittaessa toisiaan. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Avustaminen vaatimusten osalta
   Erityisedustaja ja erityisedustajan henkilöstö auttavat tuomaan esiin seikkoja edellisten Euroopan unionin Etelä-Kaukasiaan ja Georgian kriisiä varten nimittämien erityisedustajien toimeksiannoista johtuviin vaateisiin ja velvoitteisiin vastaamiseksi sekä tarjoavat tätä varten hallinnollista apua ja pääsyn asiaa koskeviin tiedostoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen 30 päivään syyskuuta 2017 mennessä ja kattavan selvityksen toimeksiannon toteuttamisesta 31 päivään maaliskuuta 2018 mennessä.
   15 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä helmikuuta 2017.

            Neuvoston puolesta

            Puheenjohtaja

         E. BARTOLO

      (1)  Neuvoston päätös 2014/438/YUTP, annettu 8 päivänä heinäkuuta 2014, Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon muuttamisesta ja jatkamisesta (EUVL L 200, 9.7.2014, s. 11).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: Neuvoston päätös 2012/50/YUTP, annettu 27 päivänä tammikuuta 2012 , Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta

text:
               31.1.2012

               FI

               Euroopan unionin virallinen lehti

               L 27/11

         NEUVOSTON PÄÄTÖS 2012/50/YUTP,
   annettu 27 päivänä tammikuuta 2012,
   Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 31 päivänä tammikuuta 2011 päätöksen 2011/72/YUTP (1).

               (2)

               Päätöksen 2011/72/YUTP uudelleentarkastelun perusteella rajoittavia toimenpiteitä olisi jatkettava 31 päivään tammikuuta 2013.

               (3)

               Päätös 2011/72/YUTP olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2911/72/YUTP 5 artikla seuraavasti

      ”5 artikla
      Tätä päätöstä sovelletaan 31 päivään tammikuuta 2013. Se on jatkuvan tarkastelun alainen. Sen voimassaoloa voidaan jatkaa tai sitä voidaan muuttaa tarpeen mukaan, jos neuvosto katsoo, ettei sen tavoitteita ole saavutettu.”.

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä tammikuuta 2012.

            Neuvoston puolesta

            Puheenjohtaja

         N. WAMMEN

      (1)  EUVL L 28, 2.2.2011, s. 62.